ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ της 16ης Απριλίου 1991 με την οποία χορηγείται απαλλαγή στην Επιτροπή για τη δημοσιονομική διαχείριση του έκτου Ευρωπαϊκού Ταμείου Ανάπτυξης για το οικονομικό έτος 1989 ( 91/292/ΕΟΚ )

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

- Έχοντας υπόψη :

- τη συνθήκη για την ίδρυση της Ευρωπαϊκής Οικονομικής Κοινότητας,

- τη σύμβαση ΑΚΕ-ΕΟΚ του Λομέ ( 1 ),

- τους δημοσιονομικούς ισολογισμούς και τους λογαριασμούς διαχείρισης του τέταρτου, πέμπτου και έκτου Ευρωπαϊκού Ταμείου Ανάπτυξης για το οικονομικό έτος 1989 [COM(90 ) 148 τελικό],

- την έκθεση του Ελεγκτικού Συνεδρίου για το οικονομικό έτος 1989, καθώς και τις απαντήσεις των θεσμικών οργάνων ( 2 ),

- τη σύσταση του Συμβουλίου της 18ης Μαρτίου 1991 σχετικά με τη χορήγηση της σχετικής απαλλαγής ( έγγρ . C3-0173/91 ),

- Εκτιμώντας ότι η συνθήκη της 22ας Ιουλίου 1975 έδωσε στο Ευρωπαϊκό Κοινοβούλιο τη δυνατότητα να χορηγεί απαλλαγή για τη δημοσιονομική διαχείριση της Κοινότητας,

- Έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας ( έγγρ . A3-0070/91 ),

1 . Χορηγεί απαλλαγή στην Επιτροπή για τη δημοσιονομική διαχείριση του έκτου Ευρωπαϊκού Ταμείου Ανάπτυξης για το οικονομικό έτος 1989 επί τη βάσει των εξής ποσών :

- έσοδα : 895 211 025,02 Ecu,

- πληρωμές : 1 024 161 799,46 Ecu .

2 . Διατυπώνει τις παρατηρήσεις του στο ψήφισμα που συνοδεύει την παρούσα απόφαση ( 3 ).

3 . Αναθέτει στον Πρόεδρό του να διαβιβάσει την παρούσα απόφαση, καθώς και το ψήφισμα που περιλαμβάνει τις παρατηρήσεις του, στην Επιτροπή, το Συμβούλιο, το Ελεγκτικό Συνέδριο και την Ευρωπαϊκή Τράπεζα Επενδύσεων και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων ( σειρά L ). Στρασβούργο, 16 Απριλίου 1991 .

Ο Γενικός Γραμματέας Ο Πρόεδρος Enrico VINCI Enrique BARON CRESPO

( 1 ) ΕΕ αριθ . L 86 της 31 . 3 . 1986, σ . 1 . ( 2 ) ΕΕ αριθ . C 313 της 12 . 12 . 1990, σ . 1 . ( 3 ) Βλέπε σελίδα 35 της παρούσας Επίσημης Εφημερίδας . ΨΗΦΙΣΜΑ που περιλαμβάνει τις παρατηρήσεις οι οποίες αποτελούν αναπόσπαστο μέρος των αποφάσεων περί χορήγησης απαλλαγής στην Επιτροπή για τη δημοσιονομική διαχείριση του τέταρτου, πέμπτου και έκτου Ευρωπαϊκού Ταμείου Ανάπτυξης για το οικονομικό έτος 1989

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

Έχοντας υπόψη :

- Τα άρθρα 137 και 206Β της συνθήκης για την ίδρυση της Ευρωπαϊκής Οικονομικής Κοινότητας,

- Τα άρθρα 67, 70 και 73 των δημοσιονομικών κανονισμών που εφαρμόζονται στο τέταρτο, πέμπτο και έκτο Ευρωπαϊκό Ταμείο Ανάπτυξης αντιστοίχως, βάσει των οποίων η Επιτροπή οφείλει να λάβει κάθε πρόσφορο μέτρο προκειμένου να δοθεί συνέχεια στις παρατηρήσεις που περιλαμβάνονται στις αποφάσεις περί απαλλαγής,

- Διαπιστώνοντας ότι βάσει των ιδίων άρθρων η Επιτροπή υποχρεούται να εκπονήσει έκθεση, μετά από αίτηση του Ευρωπαϊκού Κοινοβουλίου, σχετικά με τα μέτρα που έλαβε ως συνέχεια στις παρατηρήσεις του Κοινοβουλίου και συγκεκριμένα σχετικά με τις οδηγίες που έδωσε η Επιτροπή στις υπηρεσίες τις αρμόδιες για τη διαχείριση των Ευρωπαϊκών Ταμείων Ανάπτυξης,

- Αποφασίζοντας να διατυπώσει τις παρατηρήσεις που αναφέρονται στα άρθρα 67, 70 και 73 στο παρόν ψήφισμα το οποίο συνοδεύει τις αντίστοιχες αποφάσεις περί χορήγησης απαλλαγής για τη δημοσιονομική διαχείριση των Ευρωπαϊκών Ταμείων Ανάπτυξης για το οικονομικό έτος 1989,

- Εγκρίνοντας το παρόν ψήφισμα και σ' ότι αφορά την άσκηση των αρμοδιοτήτων που απαιτούνται για την επιτέλεση του καθήκοντος του ελέγχου, προκειμένου να καλυφθούν τα κενά που διαπιστώθηκαν κατά τον έλεγχο για τη χορήγηση απαλλαγής στη δημοσιονομική διαχείριση και για να εξασφαλισθεί καλύτερη διαχείριση των Ευρωπαϊκών Ταμείων Ανάπτυξης,

- Έχοντας υπόψη την έκθεση της Επιτροπής Ελέγχου του Προϋπολογισμού και τη γνωμοδότηση της Επιτροπής Ανάπτυξης και Συνεργασίας ( έγγρ . Α3-0070/91 ),

Προτεραιότητα στην πολιτική για την ανάπτυξη

1 . Επισημαίνει ότι το Ευρωπαϊκό Κοινοβούλιο εξακολουθεί να δίνει απόλυτη προτεραιότητα στην κοινή πολιτική για την ανάπτυξη - ότι έχει διαδραματίσει ενεργό ρόλο κατά την υλοποίηση της πολιτικής αυτής και κατά την εφαρμογή ορισμένων μέτρων - ότι συνέβαλε τακτικά στην βελτίωση των μέτρων της Επιτροπής και ανέδειξε τα θετικά τους αποτελέσματα .

Ρυθμός χρησιμοποίησης των αναλήψεων υποχρεώσεων των ΕΤΑ

2 . Διαπιστώνει ότι, στο τέλος του δέκατου τέταρτου έτους εκτέλεσης, οι αναλήψεις υποχρεώσεων της συνολικής χρηματοδότησης του τέταρτου ΕΤΑ έφθαναν το 98,6 % ( 98,5 % το 1988 ), ενώ καταβλήθηκε ποσό ύψους 95 %- ζητεί εκ νέου από την Επιτροπή να περατώσει το τέταρτο ΕΤΑ πριν τεθεί σε ισχύ τέταρτη σύμβαση Λομέ .

3 . Διαπιστώνει ότι, κατά το τέλος του ένατου έτους εκτέλεσης, ο ρυθμός καταβολής των πληρωμών του πέμπτου ΕΤΑ επιβραδύνθηκε εκ νέου ( 79 %) και βρίσκεται κατά 5 % χαμηλότερα από εκείνον του τέταρτου ΕΤΑ κατά την ίδια χρονική στιγμή .

4 . Εκφράζει εκ νέου την ανησυχία του σχετικά με την καθυστέρηση των πληρωμών για τα προγράμματα που έχουν θεσπιστεί - αντιλαμβάνεται, ωστόσο, τα προβλήματα που απορρέουν από τη νέα διαδικασία των ημιάμεσων πληρωμών - επαναλαμβάνει την παράκλησή του, που είχε κάνει ήδη για την απαλλαγή 1983, στην Επιτροπή, να του υποβάλει έκθεση σχετικά με τα αίτια του αργού ρυθμού καταβολής των πληρωμών των ΕΤΑ .

Ανεπάρκειες της δημοσιονομικής και λογιστικής διαχείρισης

5 . Διαπιστώνει ότι το Ελεγκτικό Συνέδριο ασκεί κάθε χρόνο την ίδια κριτική για την δημοσιονομική και λογιστική διαχείριση και ότι το ίδιο το Κοινοβούλιο αναγκάστηκε πολλές φορές να επαναλάβει αυτή την κριτική στις παρατηρήσεις του για την απαλλαγή .

6 . Λαμβάνει γνώση του γεγονότος ότι η Επιτροπή δήλωσε την προθεσή της να εφαρμόσει, έως την 1η Οκτωβρίου 1991, τα εξής μέτρα :

α ) κατάργηση της διοικητικής πρακτικής από μέρους των αντιπροσωπειών και του διατάκτη βάσει της οποίας πραγματοποιούνται πληρωμές χωρίς να έχει προηγηθεί ανάληψη -

β ) τροποποίηση της εσωτερικής διαδικασίας ώστε η θεώρηση του δημοσιονομικού ελεγκτή να χορηγείται πριν τη λογιστική καταχώρηση της ανάληψης των πιστώσεων -

γ ) εφαρμογή συγκεκριμένων διατακτικών εντολών για τη λογιστική διαχείριση και αποτελεσματικών τέστ αξιοπιστίας για το ηλεκτρονικό σύστημα λογιστικής διαχείρισης -

δ ) εκπόνηση και χρησιμοποίηση του εγχειριδίου σχετικά με τη διαδικασία της δημοσιονομικής και λογιστικής διαχείρισης που έχει ανακοινωθεί από καιρό -

ε ) θέση σε ισχύ των νέων γενικών τευχών συγγραφής υποχρεώσεων όσον αφορά τις συμβάσεις εργασίας, προμήθειας και παροχής υπηρεσιών -

στ ) επανοργάνωση των υπηρεσιών της Επιτροπής, ώστε να επέλθει ένας αποτελεσματικός διαχωρισμός μεταξύ των αρμοδιοτήτων του διατάκτη και του υπολόγου -

ζ ) σύσταση μίας μονάδας για τον έλεγχο της λογιστικής διαχείρισης εντός της διεύθυνσης "Οικονομικές Υπηρεσίες" της Γενικής Διεύθυνσης VIII για τη διευκόλυνση των εργασιών του δημοσιονομικού ελεγκτή -

η ) βελτίωση της παρουσίασης των δημοσιονομικών καταστάσεων .

7 . Εφιστά την προσοχή της Επιτροπής στο γεγονός ότι αποτελεί ευθύνη της ο καταμερισμός του προσωπικού κατά τέτοιον τρόπο ώστε αυτή να εκτελεί σωστά τα καθήκοντά της - στο σημείο αυτό τονίζει εκ νέου με έμφαση ότι δίνει απόλυτη πολιτική προτεραιότητα στην αποτελεσματική διαχείριση των ΕΤΑ .

8 . Καλεί την Επιτροπή να του υποβάλει έως την 1η Οκτωβρίου 1991 έκθεση σχετικά με την εφαρμογή των μέτρων που απαριθμούνται στο σημείο 6 .

9 . Σημειώνει ότι η Επιτροπή χαρακτήρισε την απόκλιση από τους υφιστάμενους στόχους της μεταφοράς πληρωμών για το Μπενίν στο πλαίσιο του Stabex ως αποτυχία - σημειώνει επίσης ότι πρόκειται για μεμονωμένη περίπτωση, ζητεί ωστόσο να ενημερώνεται αυτόματα για τις περιπτώσεις αυτές .

10 . Επαναλαμβάνει, σε συνάρτηση με την υπόθεση BRGM, την οποία αναφέρει το Ελεγκτικό Συνέδριο στα σημεία 14.14 και 14.15 της έκθεσής του, το αίτημά του, να ελέγχει καλύτερα τη δραστηριότητα της Ευρωπαϊκής Τράπεζας Επενδύσεων στο πλαίσιο των ΕΤΑ .

11 . Εφιστά την προσοχή της Επιτροπής στο γεγονός ότι το Κοινοβούλιο, βάσει των ειδικών εκθέσεων 6/87 και 7/87 του Ελεγκτικού Συνεδρίου, έχει διατυπώσει συστάσεις για τη διαχείριση των συμψηφιστικών κεφαλαίων της επισιτιστικής βοήθειας, τις οποίες θα έπρεπε να λάβει υπόψη η Επιτροπή κατά τις τρέχουσες εκτιμήσεις της .

12 . Φρονεί ότι πρέπει να συσταθεί κοινοτική υπηρεσία ελέγχου με στόχο την ποιοτική βελτίωση των σχεδίων και των προγραμμάτων, η οποία θα υποβάλλει έκθεση στους ενδιαφερόμενους φορείς της Κοινότητας και της συνεργασίας ΑΚΕ-ΕΟΚ και καλεί την Επιτροπή να αναλάβει σχετική πρωτοβουλία .